open-index/open-wikipedia-markdown huggingface dataset:
Levent Uysal

**Levent Uysal** () — pedaqoq, iş adamı və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Levent Uysal 1968-cı ildə Mərsin ilində anadan olub. İbtidai, orta və lisey təhsilini Mersində alıb. İstanbul Universitetinin İş İqtisadiyyatı İnstitutunun Turizm Bölməsindən məzun olub. İngiltərənin Aston Universitetində magistr, Azteca Universitetində isə PhD dərəcələri alıb.

Birləşmiş Ştatların Harvard Universitetində “Laboratoriyadan Bazara Texnologiya” və Massaçusets Texnologiya İnstitutunda isə “Təhsil müəssisələrində İnnovasiyaların Təşəbbüsü” mövzularında təlimlər alıb.

Uzun illər aparıcı texnologiya firmalarında rəhbər vəzifələrdə çalışıb. 2010-cu ildə Nişantaşı Təhsil Vəqfini təsis edib. İstanbul Nişantaşı Universitetinin qurucusu olub.

2021-ci ildə Beynəlxalq GUSI Sülh ödülünü alıb. Təhsil sahəsinə qoyduğu sərmayələrə görə Milli Təhsil Nazirliyi, Səhiyyə Nazirliyi, BMT Uşaq Fondu (UNICEF), İstanbul Ticarət Palatası, Borsa İstanbul, TÜSİAD tərəfindən ödüllər alıb. Kitabları, məqalələri dərc olunub. *“+1: Özünə dəyər qatmaq”* və *“5.0: İrəlidən başlamaq”* adlı əsərlərin müəllifidir.

2023-cü ildə MHP namizədi olaraq Mərsin ilindən Türkiyə Böyük Millət Məclisinin 28-ci çağırışının deputatı seçilib. TBMM Rəqəmsal Media Komissiyasının üzvü vəzifəsində təmsil olunub.

Evli və 2 uşaq atasıdır.

## İstinadlar
Yaşar Yıldırım

**Yaşar Yıldırım** () — iş adamı və siyasətçi; Türkiyə Böyük Millət Məclisinin 27 və 28-ci çağırışlarının deputatı.

## Həyatı
Yaşar Yıldırım 1956-cı ildə Ankara ilinin Kızılcahamam ilçəsində anadan olub. Ankara Universiteti Memarlıq Bölməsindən məzun olub.

12 senytabr 1980-ci il hərbi çevrilişindən sonra MHP üzvü olduğuna görə həbs edilib. 1993-cü ildə Muhsin Yazıcıoğlu ilə birgə BBP qurucularından olub. 1994-cü ildə Kızılcahamam ilçə bələdiyyə sədri seçilib. Geotermal Mənbəli Bələdiyyələr Birliyinin qurucu prezidenti olub.

1998-ci ildə Devlet Bahçelinin MHP sədri seçilməsindən sonra MHP-yə qayıdıb. 1999-2000-ci illərdə MHP sədrinin baş müşaviri, 2000-2022-ci illərdə MHP Ankara il şöbəsinin sədri olub. 2018-ci ildən MHP İdarə Heyətinin üzvü və MHP sədrinin müavinidir.

2018 və 2023-cü illərdə MHP namizədi olaraq Ankara ilindən Türkiyə Böyük Millət Məclisinin 27 və 28-ci çağırışlarının deputatı seçilib.

Evli və 2 uşaq atasıdır.

## İstinadlar
Abdurrahman Başkan

**Abdurrahman Başkan** () — aqrar mühəndis, iş adamı və siyasətçi; Türkiyə Böyük Millət Məclisinin 25, 27 və 28-ci çağırışlarının deputatı.

## Həyatı
Abdurrahman Başkan 1964-cü ildə Tokat ilinin Zile ilçəsində anadan olub. Atatürk Universiteti Aqrar Bölməsindən məzun olub.

Kənd təsərrüfatı sahəsində mühəndis olaraq çalışıb, bu sahə üzrə fəaliyyət göstərən firmalarda rəhbər vəzifələrdə təmsil olunub. 1995-ci ildə öz firmasını qurub.

Uzun illərdir MHP üzvüdür. 2003-2006-cı illərdə MHP İstanbul il şöbəsinin sədr müavini, 2011-2014-cü illərdə MHP İstanbul il şöbəsinin sədri olub. 2009, 2015, 2018 və 2021-ci illərdə MHP İdarə Heyətinin üzvü seçilib. 2014-cü ildə MHP sədrinin baş müşaviri vəzifəsinə təyin edilib.

İyun 2015-ci ildə Tokat ilindən, 2018 və 2023-cü illərdə isə Antalya ilindən MHP namizədi olaraq Türkiyə Böyük Millət Məclisinin 25, 27 və 28-ci çağırışlarının deputatı seçilib. 28-ci çağırışda TBMM Sənaye, Ticarət, Enerji, Təbii Sərvətlər, İnformasiya və Texnologiyalar Komissiyasının üzvü vəzifəsində təmsil olunub.

## İstinadlar
Sermet Atay

**Sermet Atay** () — hüquqşünas və siyasətçi; Türkiyə Böyük Millət Məclisinin 27 və 28-ci çağırışlarının deputatı.

## Həyatı
Sermet Atay 1964-cü ildə Qaziantep ilində anadan olub. İbtidai, orta və lisey təhsilini Qaziantepdə alıb. İstanbul Universiteti Hüquq Bölməsindən məzun olub.

Maliyyə Nazirliyinin Hüquq Baş İdarəsində xəzinədar hüquqşünas vəzifəsində çalışıb. 1988-1990-cı illərdə Qaziantep Polis Liseyində müqaviləli təlimatçı olub. 1990-cı ildə dövlət qulluğundan istefa verib, öz hüquq bürosunu açıb və sərbəst hüquqşünas olaraq çalışıb. 1995-1998-ci illərdə Qaziantepspor İdman Klubunun Baş Katibi və TFF Ali Şurasının nümayəndəsi vəzifələrində təmsil olunub.

90-cı illərdə Doğru Yol Partiyasının üzvü olub. DYP Qaziantep ilçə şöbəsinin sədri, DYP Qaziantep il şöbəsinin sədr müavini və sədri olub. 2011-ci ildə DYP sıralarından istefa verib və MHP üzvü olub. 2021-ci ildə MHP İdarə Heyətinin üzvü seçilib.

2018 və 2023-cü illərdə MHP namizədi olaraq Qaziantep ilindən Türkiyə Böyük Millət Məclisinin 27 və 28-ci çağırışlarının deputatı seçilib. 27-ci çağırışda TBMM Daxili İşlər Komissiyasının üzvü, 28-ci çağırışda isə TBMM Divanı inzibatçı nəzarətçi vəzifələrində təmsil olunub.

İngiliscə və rusca bilir. Evli və 3 uşaq atasıdır.

## İstinadlar
An-24 təyyarəsinin Türkiyəyə qaçırılması (1970)

**An-24 təyyarəsinin Türkiyəyə qaçırılması** — 1970-ci il oktyabrın 15-də SSRİ-də ilk uğurlu təyyarə qaçırma hadisəsi.

Litvalı Pranas Brazinskas və onun 13 yaşlı oğlu Algirdas Antonov An-24 təyyarəsi ilə idarə olunan Aeroflot 244 reysi zamanı təyyarəni qaçırıblar. Təyyarə Batumi Hava Limanından Suxumi Hava Limanına gedirdi. Təyyarədə açılan atəş nəticəsində 19 yaşlı stüardessa Nadejda Kurçenko həlak olub və bir neçə ekipaj üzvü yaralanıb. Pranas Brazinskas təyyarədəki iki silahlı mühafizəçinin müqaviməti nəticəsində getdiyini bildirib. Sovet mətbuatının yazdığına görə, münaqişə Brazinskas tərəfindən başlayıb və o, pilotları xəbərdar etmək üçün kabinəyə gedib, lakin kabinədə mühafizəçilər olmayıb. Təyyarəni qaçıranlar Türkiyənin Trabzon Hava Limanına endirərək Türkiyə hökumətinə təslim olublar.

Brazinskas mühakimə olundu və həbs edildi, lakin Türkiyə təyyarə qaçıranları Sovet hakimiyyətinə təhvil verməkdən imtina etdi. Sərnişinlər və təyyarə SSRİ-yə geri göndərildi. 4 il həbsdən sonra 1974-cü ildə əfv olunan Brazinskas əvvəlcə Venesuelaya, sonra isə ABŞ-yə getdi. Əvvəlcə həbs olundular, lakin sonradan onlara sığınacaq verildi.

Sovet İttifaqı ABŞ-ni qatillərə sığınacaq verdiyinə görə qınadı və onların ekstradisiyasını tələb etdi. Sovet hökuməti 1991-ci ildə Sovet İttifaqı dağılana qədər Brazinskasın ekstradisiyası üçün və sosialist ölkələrinin təyyarələrinə hücum edən terrorçulara sığınacaq verməkdə Amerikanın riyakarlığı olduğunu iddia etdikləri hadisəyə mütəmadi olaraq təzyiq göstərməyə davam etdi. Sovet hökuməti Axille Lauro hadisəsindən də əl çəkmədi.

2002-ci ildə Algirdas (indi Albert Viktor Vayt kimi tanınır) 77 yaşlı atası Pranası (indi Frank Uayt kimi tanınır) Santa Monikada məişət mübahisəsinə görə öldürüb.

## İstinadlar
Jukovski

**Jukovski** bu mənalara gələ bilər:

* Vasili Jukovski
* Jukovski (Moskva vilayəti)

## Həmçinin bax
* Jukov (dəqiqləşdirmə)
Kalzone

**Kalzone** () — mayalı xəmirdən hazırlanan sobada bişirilən italyan kökəsidir. XVIII əsrdə Neapolda yaranmışdır. Səciyyəvi kalzone sobada bişirilən duzlu çörək xəmirindən hazırlanır, kolbasa, donuz əti, yaxud tərəvəz, motsarella, rikotta, parmezan, yaxud pekorino pendiri, həmçinin yumurta ilə doldurulur. Kalzone içində və üstündə fərqli regional variyasiyalar mütəmadiyən adi pizza sousları ilə əlaqəli digər inqrediyentləri ehtiva edə bilər.

## İstinadlar

## Xarici keçidlər
M-1978 Koksan

**M-1978 "Koksan"** (koreya dilində: **곡산포**; rus dilində: **Чучхе-по** Rom: **Juche-po**, ilk göründüyü şəhərin şərəfinə özüyeriyən haubitsaya Qərbdə verilən ad) Şimali Koreyanın 170 mm-lik özüyeriyən artilleriya qurğusudur. Özüyeriyən haubitsa sinfinə məxsusdur. Atış tezliyi 5 dəqiqədə 1–2 atışdır. Maksimum sürəti 40 km olub, əməliyyat mənzili 300 km təşkil edir. Asma sistemi burulma çubuğudur. Haubitsanın effektiv atəş məsafəsi
~40 km (standart döyüş sursatı) və 60 km (gücləndirilmiş sursatlarla) təşkil edir. Maksimum atəş məsafəsi isə 60 km (RAP dövrəsi ilə) təşkil edir.

## Təsviri
Texnika haqqında məlumat olduqca məhduddur. Məlumdur ki, bu texnika, KXDR-də istehsal edilmiş (və ehtimal ki, işlənib hazırlanmış) T-54, T-62 və ya Type 59 tanklarının şassisinin üstündə açıq qüllənin quraşdırıldığı 170 mm-lik artilleriya silahıdır. *KPA Journal* jurnalında bildirilmişdir ki, texnika 1960-cı illərdə Sovet İttifaqı tərəfindən İkinci dünya müharibəsində ələ keçirilmiş olan Alman 17 cm Kanone 18 toplarının və ya Yapon 150 mm Tip 96 haubitsalarının Şimali Koreyaya verilmiş olan modellərinin dizaynları əsasında inkişaf etdirilə bilərdi. Haubitsanın bəzi taktiki və texniki xüsusiyyətləri də məlumdur. Özüyeriyən haubitsa ilk dəfə 1985-ci ildəki hərbi paradda nümayiş etdirilmişdir.

## Modifikasiyaları
M-1989 12 mərmi daşımağı bacaran modifikasiyadır.

## Hərbi əməliyyatlar zamanı istifadəsi
M-1978 və M-1989 Şimali Koreya qoşunları tərəfindən 36 maşından ibarət artilleriya alaylarında, əsasən Koreyanın silahsızlaşdırılmış zonası boyunca yerləşdirilmişdirlər. Artilleriya qurğuları adətən yaxşı kamuflyaj edilmiş beton konstruksiyalarda gizlədilmişdir.

Koksan özüyeriyən artilleriya qurğularının hərbi əməliyyatlar zamanı istifadəsi ilə bağlı yeganə təsdiqlənmiş hadisə KXDR-in onları İrana verdiyi İran-İraq müharibəsi olmuşdur. Sözügedən artilleriya qurğuları İraqın mövqelərinə və arxada yerləşən batareyalarına qarşı müvəffəqiyyətlə istifadə edilmişdir. İraqın da əlində müəyyən sayda bu artilleriya qurğularından olduğu məlumdur.

Ehtimal ki, Yeonpyeong adasının atəşə tutulması zamanı da bu artilleriya qurğularından istifadə edilmişdir.

## İstifadəçilər
*  — 2018-ci ilin statistik məlumatlarına görə naməlum sayda M-1978 və M-1989 modelləri istifadə edilir.
*  — 2018-ci ilin statistik məlumatlarına görə 30 ədəd M-1987 modeli istifadə edilir.

## İstinadlar
Çarqrad

**Çarqrad**, Slavyan tələffüzü **Tsargrad**, bəzi tələffüzlərdə **Tsariqrad** (Köhnə Kilsə Slavyan : Цѣсарьградъ, Kilsə Slavyan: Царьгра̀дъ, Ukrayna : Царгород, Rus: Царьгра́ д, Cənubi Slavyan dilləri: Carigrad və ya Цариград, Cаршхращ: Cарьгра́д, Каршхращ:С. rod) — tarixdə Konstantinopol kimi tanınan bugünkü İstanbulun qurulduğu bölgəyə verilən slavyan dilində adıdır.

Çar, Sezar və ya İmperator titullarının slavyan versiyasıdır. Çarqrad ifadəsi orta yunan dilinə Βασιλὶς Πόλις (Basilis Polis) kimi tərcümə edilmişdir. Per Tomsenin dediyinə görə, slavyan təsirinə görə vikinqlər İstanbulu "böyük şəhər" mənasını verən Miklagard və ya Mikligarðr adlandırıblar.

## İstinadlar

## Xarici keçidlər
Stüart Littl (film)

**Stüart Littl** (orijinal adı: **Stuart Little**) - 1999-cu ildə çəkilmiş olan komediya janrında cizgi filmidir. 

## Süjet xətti

Corc valideynlərindən xahiş edir ki, ona balaca qardaş "gətirsinlər". Və bir gün onların evində əynində son dəb kostyum, danışmağı bacaran balaca siçan peyda olur. Hər şey bundan sonra baş verir. Onların böyük evində bundan sonra daha maraqlı günlər başlayır. Balaca Stüartın gülməli və bəzən təhlükəli sərgüzəştləri bir-birini əvəz edir. Ətrafındakı bütün pişiklər onu tutmağa çalışır və bir gün o, əsl qəhrəmana çevrilir.

## İstinadlar
Stüart Littl 2 (film, 2002)

**Stüart Littl 2** (orijinal adı: **Stuart Little 2**) - 2002- ci ildə komediya janrında çəkilmiş cizgi filmidir. 

## Süjet xətti

Stüart indi məktəbdə oxuyur, təyyarə modelləri düzəldir və futbol komandasında oynayır. Ancaq onun həyatı Marqalo adlı quşla qarşılaşdıqdan sonra dəyişir. Onlar dost olurlar və quş ona tələ quran qəddar Şahin haqqında danışır. Sonra Marqalo birdən-birə yox olur. Stüart və Qar pişik təlaş içində Nyu-Yorka onu axtarmağa gedirlər.

## İstinadlar
Semih Yalçın

**Semih Yalçın** () — müəllim və siyasətçi; Türkiyə Böyük Millət Məclisinin 24, 25, 26, 27 və 28-ci çağırışlarının deputatı.

## Həyatı
Semih Yalçın 1958-ci ildə Sivas ilinin Gəmərək ilçəsində anadan olub. Ankara Universiteti Dillər, Tarix və Coğrafiya Bölməsindən məzun olub. Ankara Universitetinin Tarix İnstitutunda magistr, Ərciyəs Universitetinin Sosial Elmlər İnstitutunda isə PhD dərəcələri alıb.

Qazi Universitetinin Elm və Ədəbiyyat Bölməsində yardımçı dosent, dosent və professor elmi adları alıb. Təhsil Elmləri İnstitutunun rəhbəri, İncəsənət və Elmlər Bölməsinin Tarix şöbəsinin müdiri vəzifələrində çalışıb, bir müddət səhiyyə nazirinin müşavirinin müavini olub. Kitabları və məqalələri dərc olunub.

Uzun illərdir MHP üzvüdür. MHP sədrinin müavinidir.

2011-ci ildə Qaziantep ilindən, iyun 2015, noyabr 2015, 2018 və 2023-cü illərdə isə İstanbul ilindən MHP namizədi olaraq Türkiyə Böyük Millət Məclisinin 24, 25, 26, 27 və 28-ci çağırışlarının deputatı seçilib. TBMM Milli Müdafiə Komissiyasının üzvü, TBMM Daxili İşlər Komissiyasının üzvü vəzifələrində təmsil olunub.

İngiliscə bilir. Evli və 4 uşaq atasıdır.

## İstinadlar
Sedrak Abramov

**Sedrak Karapetoviç Abramov** () — Azərbaycan-sovet dövlət və partiya xadimi, Azərbaycan Kommunist Partiyası Dağlıq Qarabağ Muxtar Vilayət Komitəsinin birinci katibi (1949–1952), Azərbaycan SSR xalq balıq sənayesi komissarı (1939–1945).

## Həyatı
Sedrak Karapetoviç Abramov 1900-cü ildə Nuxa qəzasının Vartaşen kəndində (hazırkı Oğuz) çəlləkçi ailəsində doğulmuşdur. Kənd məktəbini bitirdikdən sonra əvvəlcə kənd təsərrüfatı sahəsində çalışmış, sonra isə Nuxa şəhərinə köçərək tütün fabrikində fəhləlik etmişdir. Azərbaycanda sovet hakimiyyəti qurularkən bolşeviklər partiyasına üzv olmuş və Fəhlə-Kəndli Qırmızı Ordusunun sıralarında ağqvardiyaçılara qarşı vuruşmuşdur.

Sedrak Abramov 1922-ci ildə ordudan tərxis edilərək Azərbaycana qayıtmış və 3 il Nuxa şəhərində sovet və həmkarlar işində çalışmışdır. 1925-ci ildə Azərbaycan Həmkarlar İttifaqları Şurasında təlimatçı vəzifəsinə təyin edilərək Bakıya köçmüş, sonrakı illərdə Azərbaycan SSR Xalq Maarif Komissarlığında müfəttiş vəzifəsində işləmişdir. 1932-ci ildə Azərbaycan Neft İnstitutunu bitirərək "Azərneft"in əmtəə-nəqliyyat idarəsinin plan-maliyyə şöbəsinin rəisi vəzifəsinə irəli çəkilmiş və 4 il bu vəzifədə işləmişdir. 1936–1937-ci illərdə ixtisaslı neft sənayesi işçilərinin hazırlanması sahəsində çalışmış, 1937-ci ilin sentyabr ayında Azərbaycan Kommunist Partiyası Mərkəzi Komitəsinin Ali məktəb və elmlər şöbəsi müdirinin müavini təyin edilmişdir. 1938-ci ilin sentyabr ayında isə Azərbaycan KP Bakı Şəhər Komitəsinin ikinci katibi seçilmişdir. Sedrak Abramov 1929–1939-cu illərdə vəzifələrdə çalışmaqla bərabər ictimai-iqtisadi elmlər üzrə pedaqoji fəaliyyət də göstərmişdir.

1939-cu ilin sentyabr ayında Sedrak Abramov Azərbaycan SSR xalq balıq sənayesi komissarı vəzifəsinə təyin edilmiş 6 il bu vəzifədə çalışmışdır. 1945-ci ilin oktyabr ayında yenidən partiya işinə qaytarılaraq Azərbaycan K(b)P MK katibinin yüngül sənaye üzrə müavini, Mərkəzi Komitənin Ticarət və ictimai iaşə şöbəsinin müdiri vəzifələrində işləmişdir. 1949-cu ilin yanvar ayında Azərbaycan Kommunist Partiyası Dağlıq Qarabağ Muxtar Vilayət Komitəsinin birinci katibi vəzifəsinə seçilmişdir.

Sedrak Abramov 1938-ci ildən Azərbaycan K(b)P Mərkəzi Komitəsinin üzvü olmuşdur. I və II çağırış Azərbaycan SSR Ali Sovetinin, III çağırış SSRİ Ali Sovetinin deputatı seçilmişdir. "Qırmızı əmək bayrağı" (1940), "Şərəf nişanı" ordenləri, "Qafqazın müdafiəsinə görə" və "1941–1945-ci illər Böyük Vətən müharibəsində rəşadətli əməyə görə" medalları ilə təltif edilmişdir.

## İstinadlar
Kikuchi-Fucimoto xəstəliyi

**Kikuchi-Fucimoto xəstəliyi** – histiositar nekrozlaşan limfadenitdir. Hərarətin artması, boyun limfa düyünlərinin böyüməsi, səpgilər.

## İstinadlar

## Xarici keçidlər
Keratodermiya

**Keratodermiya** () – ən çox pəncə və ovucda yerləşən ağrısız ocaqlı və birləşmiş hiperkeratoz olub, ReA üçün xarakterikdir.

## İstinadlar

## Xarici keçidlər
Kəsişmə sindromu

**Kəsişmə sindromu** – iltihab nəticəsində saidin distal nahiyəsində mil sümüyündən 6–8 sm proksimal hissədə yaranan ağrı və ödem.

## İstinadlar

## Xarici keçidlər
Kohler xəstəliyi

**Kohler xəstəliyi** () – pəncənin qayığabənzər sümüyünün osteonekrozudur.

## İstinadlar

## Xarici keçidlər
Kor həlqə sindromu

**Kor həlqə sindromu** () – bağırsaq anastomozlarında nazik bağırsaqda staz nəticəsində bakteriyaların sürətlə artması, malabsorbsiya və steatoreya, oynaq sindromu baş verir.

*Kor ilgək* və ya *durğun bağırsaq sindromu* nazik bağırsaqda bakteriyaların çox artması ilə (bakteriyaların miqdarı >105/ml) əlaqədar meydana çıxan funksional pozğunluqlar (diareya, steatoreya) və malabsorbsiyadır. Malabsorbsiya malnutrisiyaya, sepsisisə və böyrək çatmazlığına gətirib çıxara bilir.

## İstinadlar

## Xarici keçidlər
Qalçanın kondensasion osteit sindromu

**Qalçanın kondensasion osteit sindromu** () – kondensasion qatılaşma, toplanma deməkdir. Dəfələrlə doğmuş gənc qadınlarda rast gəlir, çox vaxt simptomsuzdur, xoşxassəlidir, HLA-B27 əlaqəsi yoxdur, əsas əlaməti X-ray oma-qalça oynağının qalça sümüyü tərəfində üçbucaq şəkilli sklerozlaşmasıdır.

## İstinadlar

## Xarici keçidlər
Küttner şişi

**Küttner şişi** () – tüpürcək vəzinin xoşxassəli şişəbənzər xroniki iltihabıdır. Əsasən submandibulyar vəzini zədələyir, birtərəfli həmən vəzinin ağrısız şişməsidir. IgG 4-bağlı əlamət kimi qəbul edilir.

## İstinadlar

## Xarici keçidlər
Qanadabənzər kürək

**Qanadabənzər kürək** () – ön dişli əzələni innervasiya edən uzun döş sinirinin zədələnməsi nəticəsində yaranan deformasiyadır.

## İstinadlar

## Xarici keçidlər
Qardner sindromu

**Qardner sindromu** () – triadalı autosom-dominant xəstəlikdir: çoxsaylı osteomalar, yumşaq toxumalar və yoğun bağırsağın şişləri və poliplərlə xarakterizə olunur.

## İstinadlar

## Xarici keçidlər
Big Thief

**Big Thief** — Nyu-Yorkun Bruklin borosunda qurulmuş indi-folk musiqi qrupu. Qrupun üzvləri Adrianna Lenker, Bak Mik, Maks Oleartçik və Ceyms Krivçeniadır.

Qrupun ilk albomu olan "Masterpiece" 2016-cı ildə Saddle Creek Records tərəfindən buraxılıb. Onların ikinci albomu "Capacity" bundan bir il sonra 2017-ci ildə yayımlanıb. Big Thief 2019-cu ildə 4AD musiqi şirkəti ilə müqavilə bağlayıb. Həmin il onlar iki yeni albom təqdim ediblər: mayda "U.F.O.F." və oktyabrda "Two Hands". Bu albomların hər ikisi 2020-ci ildə baş tutan 62-ci "Qremmi" mükafatlarında "Ən yaxşı alternativ alboma görə Qremmi mükafatı"na namizəd göstərilib. Növbəti il 2021-ci ildə onların "Not" mahnısı "Ən yaxşı rok mahnısına görə Qremmi" mükafatına və "Ən yaxşı rok performansına görə Qremmi" mükafatına namizəd göstərilmişdir. 

Qrupun beşinci studiya albomu "Dragon New Warm Mountain I Believe in You" 2022-ci ilin fevralında işıq üzü görüb. Bu albom Hollandiya çartlarında ilk onluğa daxil olmuş və Qremmi 2023-də "Ən yaxşı alternativ musiqi albomu" mükafatına namizədlik əldə etmişdir. Albomdan olan ikinci sinql "Certainty" "Ən yaxşı alternativ musiqi performansı" mükafatına namizədlik qazanmışdır.

## Diskoqrafiya
**Albomlar**
* Masterpiece (2016)
* Capacity (2017)
* U.F.O.F. (2019)
* Two Hands (2019)
* Dragon New Warm Mountain I Believe in You (2022)
**Minialbomlar** (EP)
* Demos Vol. 1 (2020)
* Live at the Bunker Studio (2021)

## İstinadlar

## Xarici keçidlər
Stüart Littl 3: Təbiətin çağırışı

**Stüart Littl 3: Vəhşilərin Zəngi** - 2005-ci ildə ekranlaşdırılan Stüart Littl filminin 3-cü hissəsidir. Əvvəlki iki filmdən fərqli olaraq, “Stuart Little 3” televiziya seriyalına oxşayan 2D və 3D elementləri özündə birləşdirən tam cizgi filmidir.

## Süjet xətti

Yeni hekayədə Littl ailəsi həyəcanlı bir səyahətə çıxır. Corc və Stüart kəşfiyyatçı olurlar, lakin Stüartın bu səyahət zamanı heç vaxt şansı gətirmir. Meşədə o, hiyləgər bir skunk Riko ilə tanış olur. Ancaq Stüart təhlükə altındadır - meşədə haqqında əfsanələr danışılan naməlum yırtıcı yaşayır və sadəcə olaraq onu "Canavar" adlandırırlar. Lakin tezliklə məlum olur ki, bu yırtıcı adi bir pumadır. O, digər pişiklərin dərisini soyub qışda özünün geyinməsi üçün onları qaçırır. O, Riko tərəfindən aldadılan Littl ailəsinin pişiyi olan Qartopunu qaçırır və Stüart Qartopunu xilas etmək üçün onun arxasınca gedir. Riko da sonradan öz səhvini başa düşür onların arxasınca gedir. Bundan sonra əvvəlcə Stüart Qartopunu xilas edir və hətta Pumanı şəlaləyə də atır, lakin o, şəlalədən çıxaraq onları izləməyə başlayır. Onlar tələ hazırlayırlar, lakin Qartopu axmaqcasına onları ələ verir və Puma Stüartı yeməyə hazırlaşır, lakin Riko Stüartı xilas edir. Onların arxasınca gələn digər heyvanlar da, döyüşdə onlara kömək edirlər və Puma kəndirlərə ilişir. Littl ailəsi və kəşfiyyatçılar onları tapırlar və Puma zooparka göndərilir və Stüart ən yaxşı kəşfiyyatçı titulunu əldə edir.

## İstinadlar
Ayyüce Türkeş Taş

**Ayyüce Türkeş Taş** () — iqtisadçı və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Ayyüce Türkeş Taş 1977-ci ildə Ankarada anadan olub. MHP qurucusu Alparslan Türkeşin qızıdır. İbtidai və orta təhsilini Ankarada alıb. 2000-ci ildə Bilkent Universiteti İqtisadiyyat Bölməsindən məzun olub. 2003-cü ildə İstanbul Bilgi Universitetində magistr dərəcəsi alıb. 2010-cu ildə isə Mərmərə Universitetində dissertasiya işini müdafiə edib və PhD dərəcəsi alıb.

12 il maliyyə sahəsində çalışıb. 2011-ci ildə iş adamı Egemen Taşla evlənib və 2011-2023-cü illərdə Birləşmiş Ştatlarda çalışıb. 2023-cü ildə vətənə qayıdıb və Adana ilinin Kozan ilçəsində yaşamağa başlayıb.

2023-cü ildə İYİ Partiyanın namizədi olaraq Adana ilindən Türkiyə Böyük Millət Məclisinin 28-ci çağırışının deputatı seçilib. TBMM Milli Müdafiə Komissiyasının üzvü vəzifəsində təmsil olunub.

İngiliscə bilir. Evli və 2 uşaq anasıdır.

## İstinadlar
İzzət Ülvi Yönter

**İzzət Ülvi Yönter** () — iqtisadçı və siyasətçi; Türkiyə Böyük Millət Məclisinin 25, 26, 27 və 28-ci çağırışlarının deputatı.

## Həyatı
İzzət Ülvi Yönter 1976-cı ildə Afyonqarahisar ilinin Emirdağ ilçəsində anadan olub. İstanbul Universiteti Siyasi Elmlər Bölməsindən və Tarix Bölməsindən məzun olub. Anadolu Universitetində iqtisadiyyat üzrə magistr, həmin universitetdə biznesin idarə edilməsi üzrə isə PhD dərəcələri alıb.

Uzun illərdir MHP üzvüdür. 2018-ci ildən MHP sədrinin müavinidir.

İyun 2015, noyabr 2015, 2018 və 2023-cü illərdə İstanbul ilindən MHP namizədi olaraq Türkiyə Böyük Millət Məclisinin 25, 26, 27 və 28-ci çağırışlarının deputatı seçilib. TBMM Sənaye, Ticarət, Enerji, Təbii Sərvətlər, İnformasiya və Texnologiyalar Komissiyasının üzvü vəzifəsində təmsil olunub.

İngiliscə bilir. Evli və 1 uşaq atasıdır.

## İstinadlar
Kitefin köpəkbalığı

**Uçurtma köpəkbalığı** və ya **suiti köpəkbalığı** (***Dalatias licha***) — Dalatiidae fəsiləsinə aid köpəkbalığı növünə və onun cinsinə aid növdür. Dünyada nadir hallarda rast gəlinir, adətən dəniz dibinə yaxın  dərinlikdə m (660–1970 ft) . Neytral üzmə qabiliyyətini qorumaq üçün böyük miqdarda yağla doldurulmuş qaraciyəri ilə bu köpək balığı az enerji sərf edərək yavaş-yavaş suda gəzə bilir. Qeyd edilən ən böyük işıq saçan onurğalı olan kitefin köpəkbalığı çox qısa, küt burnu, iri gözləri və qalın dodaqları olan nazik bədənə malikdir. Onun dişləri yuxarı və aşağı çənələr arasında çox fərqlənir, yuxarı dişləri kiçik və dar, alt dişləri isə iri, üçbucaqlı və dişlidir. Onun tipik uzunluğu  dür m (3,3–4,6 ft),  a qədər olan nümunələr olsa da fut (180 sm) rast gəlinmişdir.

Böyük dişləri və güclü dişləməsi ilə silahlanmış uçurtma köpəkbalığı, sümüklü balıqlardan, köpəkbalıqlardan və şüalardan tutmuş sefalopodlara, xərçəngkimilərə, çoxilli qurdlara, sifonoforlara və bəlkə də leşə qədər müxtəlif növ yırtıcıları qəbul edən güclü, tək bir yırtıcıdır . O, həmçinin kiçik qohumu olan peçenye köpəkbalığı (*Isistius brasiliensis*) kimi özündən böyük heyvanları dişləyir. Bu köpəkbalığı plasental canlıdır və – bala doğur. Uçurtma köpəkbalığı, əsasən Portuqaliya və Yaponiya tərəfindən əti, dərisi və qaraciyər yağı üçün ticari olaraq ovlanır . Bu növü hədəf alan bir balıqçılıq 1970-ci ildən 1990-cı illərə qədər Azor adalarında mövcud idi, lakin həddindən artıq balıq ovu və qaraciyər yağının qiymətlərinin düşməsi səbəbindən dağıldı; Azor adalarının ehtiyatının sürətlə tükənməsi dərin dəniz köpəkbalıqlarının insan istismarına həssaslığının nümunəsi kimi tez-tez göstərilir. Bu növün aşağı reproduktiv dərəcəsi onu həddindən artıq balıq ovuna həssas edir və məlum populyasiyanın azalması ilə birlikdə Beynəlxalq Təbiəti Mühafizə İttifaqı (IUCN) tərəfindən onun Həssas kimi qiymətləndirilməsinə səbəb olmuşdur.

## İstinadlar

## Xarici keçidlər
Nerpiçi adası

**Nerpiçi adası** — Minin şxeri arxipelaqına daxil olan ada. İnzibati cəhətdən Rusiya Federasiyası, Krasnoyarsk diyarı Taymır Dolqan-Nenes rayonu ərazisində yerləşir. Bütün adalar qrupu ilə birlikdə 1993-cü ildə yaradılmış Böyük Arktik qoruğunun bir hissəsidir.

## Yerləşməsi
Arxipelaqın cənub-şərq hissəsində, materik Rusiyadan iki kilometr məsafədə, Minin yarımadası (Leninqrad boğazından qərbdə və cənubda) və Xariton Laptev sahillərində (cənub-şərqdə və şərqdə) yerləşir. Nerpiçinin şimal-qərbində və şimalında Minin skerrisinin digər adaları — Emelyanov adası (1,5 kilometr qərbə), Vxodnıe adaları (3,3 kilometr qərbə), Priqlubnı adası (3,5 km şimal-şərqdə) və şimaldan bir km-dən az məsafədə arxipelaqın ən böyük adası Kolosovıx adası yerləşir.

## Təsvir
Nerpiçi qeyri-bərabər L formasına malikdir, körfəzlər və burunlarla girintilidir, cənub-şərq hissəsində isə pazşəkilli buxtaya malikdir. Ən böyük zirvəsi şimal-qərbəyerləşir. Stvornoy şimal-qərb burnundan cənub-şərq ucuna qədər uzunluğu 11 kilometr, ən şimaldan ən cənub nöqtəsinə qədər məsafə isə 10 kilometrdir. Eni mərkəzi hissədə 5 kilometrə qədərdir.

Adanın çox hissəsini dörd alçaq, zərif təpələr tutur. Cənub hissəsində Nerpiçya dağı (43 metr) və 47, 41 və 32 metrlik adsız yüksəkliklər yerıəşir. Nerpiçi şərq hissəsində laqun mənşəli iki kiçik acı-duzlu göl vardır.

Nadir tundra bitki örtüyü ilə təmsil olunur. Nerpiçya dağında 47 metr yüksəklikdə geodeziya məntəqəsi quraşdırılıb.

## İstinadlar
Qarabağ Komitəsi

**Qarabağ Komitəsi** () — 1980-ci illərin sonlarında bir çox erməni tərəfindən faktiki lider kimi tanınan bir qrup erməni ziyalısı. Komitə 1988-ci ildə Dağlıq Qarabağın Ermənistana birləşdirilməsi məqsədilə yaradılıb. Komitə 1988-ci il dekabrın 7-də Ermənistanda baş vermiş zəlzələdən sonra Azərbaycandan göndərilən humanitar yardıma mane olmaq ittihamı ilə 1988-ci il dekabrın 11-də sovet hakimiyyəti tərəfindən həbs edilmiş, lakin 31 may 1989-cu ildə sərbəst buraxılmışdır. Komitə daha sonra Pan-Erməni Milli Hərəkatını yaratmışdır. 1990-cı ildə The New York Times komitəni "Ermənistanda ən nüfuzlu millətçi qrup" adlandırmışdır.

## Üzvləri

## İstinadlar

## Əlavə ədəbiyyat
* 
*
Sirkul adası

**Sirkul adası** — Minin şxeri arxipelaqına daxil olan ada. İnzibati cəhətdən Rusiya Federasiyası, Krasnoyarsk diyarı Taymır Dolqan-Nenes rayonu ərazisində yerləşir. Adanın sahəsi 30 km²-dir. Adanın səthi düzdür. Adanın ən yüksək nöqtəsi dəniz səviyyəsindən 38 metr yüksəklikdədir. Adanın şimaldan cənuba uzunluğu 9,4 km, eni 7,7 km-dir.

İqlimi qütbdür. Orta temperatur −13 °C-dir. Ən isti ay iyulun orta temperaturu 6 °C, ən soyuq ay isə fevraldır, orta temperatur −25°C-dir.

Adadakı burunlardan biri Arktika tədqiqatçısı Eduard Tollun şərəfinə adlandırılmışdır.

## İstinadlar
İmran ibn Hüseyn

**İmran ibn Hüseyn** (; ) — İslam peyğəmbəri Məhəmmədin (s.a.v) səhabələrindən biri və məşhur Quran qarisi, qazi (hakim) və hədis ravisi.

## Bioqrafiyası
İmran ibn Hüseyn və atası Hüseyn ibn Ubeyd, Xeybər döyüşündən sonra hicrətin yeddinci ilində İslamı qəbul etmişlər. O, peyğəmbərin başçılığı altında bir sıra döyüşlərdə iştirak etmiş və Məkkənin fəthi zamanı öz qəbiləsinin, Bənu Xuza tayfasının bayrağını tutmuşdur. Ömər ibn Xəttabın xilafəti dövründə İmran, hakim olaraq sədrlik etmək və sakinlərinə İslam fiqhini öyrətmək və Bəsrədən uzaqda ikən vali Əbu Musa Əşərinin köməkçisi olaraq idarə etmək üçün Bəsrəyə göndərilir. Həsən əl-Bəsri və İbn Sirin onun haqqında dediklərindən: "Bəsrəyə daxil olan Rəsulullahın səhabələrindən heç biri İmran ibn Hüseyndən üstün sayıla bilməz".

İmam Əli ibn Əbu Taliblə I Müaviyə arasında ixtilafın və vətəndaş müharibəsinin (656–661) baş verdiyi Birinci Fitnə (hərfi mənada "sınaq") dövründə İmran nəinki neytral mövqe tutmuş, insanları zorakılıqdan çəkinməyə çağırmışdır. İmranın belə dediyi qeyd edilir: "Hər bir tərəfdə doğru və ya haqsız olan hər kəsə ox atmaqdansa, ölənə qədər dağın başında çoban olmağı üstün tuturam". İmran hər hansı bir müsəlmanla rastlaşsa, onlara nəsihət edərdi: "Məscidinizdə saxlayın. Əgər zorla sındırılıbsa, evdə qalın. Əgər sizin canınızı və malınızı almaq istəyən biri qapıları zorla sındırarsa, onunla vuruşun.

## Möcüzə
Ənənəvi İslam mənbələrində geniş bəhs edilən möcüzələrdən (qiramət) biri budur ki, "İmranın mələklərin ona salam verdiklərini (hər namazın sonunda) koterizasiya olunana qədər eşidirdi". Bundan sonra Allah (c.c) bu neməti ona qaytarana qədər onların salamlarını eşitməmişdir.

## Baxışları
11-ci əsrdə yaşamış sünni islam alimi İbn Həzm onu mütəi (müvəqqəti nikah) qanuni hesab edən səhabələr siyahısına daxil etmişdir.

## İstinadlar
İsmayıl Faruk Aksu

**İsmayıl Faruk Aksu** () — iqtisadçı və siyasətçi; Türkiyə Böyük Millət Məclisinin 25, 26, 27 və 28-ci çağırışlarının deputatı.

## Həyatı
İsmayıl Faruk Aksu 1963-cü ildə Ordu ilinin Ünye ilçəsində anadan olub. Bursa Uludağ Universiteti İqtisadiyyat və İdarəetmə Bölməsindən məzun olub. Qazi Universitetinin Elm və Texnologiya İnstitutunda magistr dərəcəsi alıb.

1986-2001-ci illərdə Dövlət Kadrlar İdarəsində mütəxəssis yardımçısı, mütəxəssis və şöbə müdiri vəzifələrində çalışıb. Standartların Yenidən Qurulması (TSE) Şurasının sədri olub. 2001-ci ildə Baş nazirin mənzil məsələləri üzrə müşavirinin müavini vəzifəsinə təyin edilib. Konut GYO Mənzil Koordinasiya Şurasının sədri və Təftiş Şurasının sədri vəzifələrində çalışıb. İnvestisiya Mühitinin Yaxşılaşdırılması üzrə Koordinasiya Şurasının İnvestisiya Komitəsinin sədri də olub. 2004-cü ildə Bayındırlıq Nazirliyində nazirin müşaviri, 2007-ci ildə isə TBMM MHP qrupunun müşaviri vəzifəsinə təyin edilib. 2012-ci ildə Siyasi Sosial Strateji Araşdırmalar Vəqfinin (TASAV) Mütəxəssislər Şurasının qurucu sədri olub.

Uzun illərdir MHP üzvüdür. 2015-ci ildə MHP İdarə Heyətinin üzvü seçilib. 2018-ci ildən MHP sədrinin müavinidir.

İyun 2015, noyabr 2015, 2018 və 2023-cü illərdə İstanbul ilindən MHP namizədi olaraq Türkiyə Böyük Millət Məclisinin 25, 26, 27 və 28-ci çağırışlarının deputatı seçilib. 25 və 26-cı çağırışlarda TBMM Plan və Büdcə Komissiyasının üzvü, 27 və 28-ci çağırışlarda isə TBMM Plan və Büdcə Komissiyasının sədr müavini vəzifəsində təmsil olunub.

İngiliscə bilir. Evli və 2 uşaq atasıdır.

## İstinadlar
Mövlud Karakaya

**Mövlud Karakaya** () — mühasib və siyasətçi; Türkiyə Böyük Millət Məclisinin 25, 26, 27 və 28-ci çağırışlarının deputatı.

## Həyatı
Mövlud Karakaya 1963-cü ildə Ankara ilinin Bala ilçəsində anadan olub. Qazi Universiteti İqtisadiyyat və İdarəetmə Bölməsindən məzun olub. Həmin universitetin Sosial Elmlər İnstitutunda isə magistr və PhD dərəcələri alıb. Mühasibat uçotu və maliyyə sahələri üzrə dosent və professor elmi adları alıb. Birləşmiş Ştatların İndiana Universitetində dövlət idarəçiliyi üzrə, Perdyu Universitetində isə siyasi elmlər üzrə əlavə magistr dərəcələri alıb.

Nüfuzlu universitetlərdə — Qazi Universiteti, Hacettepe Universiteti, Başkənd Universiteti və İzmir İqtisadiyyat Universitetində mühasibat və maliyyə fənnlərindən dərslər tədris edib. 1999-2003-cü illərdə Torpaq Məhsulları Ofisinin İdarə Heyətinin sədri olub.

Uzun illərdir MHP üzvüdür. 2006, 2009, 2012, 2015, 2018 və 2021-ci illərdə MHP İdarə Heyətinin üzvü seçilib. MHP sədrinin maliyyə məsələləri üzrə müavinidir.

İyun 2015 və noyabr 2015-ci illərdə Adana ilindən, 2018 və 2023-cü illərdə isə Ankara ilindən MHP namizədi olaraq Türkiyə Böyük Millət Məclisinin 25, 26, 27 və 28-ci çağırışlarının deputatı seçilib. TBMM Plan və Büdcə Komissiyasının üzvü, TBMM Kənd Təsərrüfatı, Meşə və Kənd Məsələləri Komissiyasının üzvü və TBMM İctimai Təsərrüfat Müəssisələri Komissiyasının üzvü vəzifələrində təmsil olunub. 28-ci çağırışda TBMM İctimai Təsərrüfat Müəssisələri Komissiyasının sözçüsü və NATO Parlament Assambleyasının üzvü vəzifələrində təmsil olunub.

Evli və 2 uşaq atasıdır.

## İstinadlar
Mərkəzi avropa yaz saatı

**Mərkəzi avropa yaz saatı (MAYS)** — UTC+02.00 saat qurşaqlarından birinin adı, UTC-dən iki saat qabaqdadır. Bir çox Avropa ölkəsində və Şimali Afrika ölkələrində gün işığından faydalanmaq üçün istifadə olunur. Qış vaxtı (+01.00) istifadə olunur.

## İstifadə
Aşağıdakı ölkələr və Quru məkanları yayda Mərkəzi Avropa Yay Vaxtından martın son bazar günü saat UTC 1:00-dan oktyabrın son bazar günü saat 1:00-a qədər istifadə edir.

* Albaniya – 1974-cü ildən müntəzəm olaraq
* Andorra – 1985-ci ildən müntəzəm olaraq
* Avstriya – 1980-ci ildən müntəzəm olaraq
* Belçika – 1980-ci ildən müntəzəm olaraq
* Bosniya və Herseqovina, 1983-cü ildən müntəzəm olaraq
* Xorvatiya – 1983-cü ildən müntəzəm olaraq
* Çexoslovakiya – 1979-cu ildən bəri
* Danimarka – 1980-ci ildən müntəzəm olaraq
* Fransa – 1976-cı ildən müntəzəm olaraq
* Almaniya – 1980-ci ildən müntəzəm olaraq
* Cəbəllütariq – 1982-ci ildən müntəzəm olaraq
* Macarıstan – 1980-ci ildən müntəzəm olaraq
* İtaliya – 1966-cı ildən müntəzəm olaraq
* Lixtenşteyn
* Lüksemburq – 1977-ci ildən müntəzəm olaraq
* Şimali Makedoniya – 1983-cü ildən müntəzəm olaraq
* Malta – 1974-cü ildən müntəzəm olaraq
* Mərakeş – 1976-cı ildən müntəzəm olaraq
* Monteneqro – 1983-cü ildən müntəzəm olaraq
* Niderland – 1977-ci ildən müntəzəm olaraq
* Norveç – 1980-ci ildən müntəzəm olaraq
* Polşa – 1977-ci ildən müntəzəm olaraq
* San-Marino – 1966-cı ildən müntəzəm olaraq
* Serbiya – 1983-cü ildən müntəzəm olaraq
* Slovakiya – 1979-cu ildən müntəzəm olaraq
* Sloveniya – 1983-cü ildən müntəzəm olaraq
* İspaniya (Kanar adaları istisna) – 1974-cü ildən müntəzəm olaraq
* İsveç – 1980-ci ildən müntəzəm olaraq
* İsveçrə – 1981-ci ildən müntəzəm olaraq
* Tunis – 2005-ci ildən bəri
* Vatikan – 1966-cı ildən müntəzəm olaraq

CEST 1993–1995-ci illərdə Portuqaliyada da istifadə edilib.

## Həmçinin bax
* Saat qurşağı

## İstinadlar
Salix uliginosa

*  — Salix aurita bitki növünün sinonimi.
*  — Salix aurita bitki növünün sinonimi.
*  — Salix laggeri bitki növünün sinonimi.
Salix wardii

*  — Salix caroliniana bitki növünün sinonimi.
*  — Salix caroliniana bitki növünün sinonimi.
Salix longipes

*  — Salix fruticulosa bitki növünün sinonimi.
*  — Salix fruticulosa bitki növünün sinonimi.
*  — Salix caroliniana bitki növünün sinonimi.
Bilal Bilici

**Bilal Bilici** () — iqtisadçı və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Bilal Bilici 1984-cü ildə Adana ilində anadan olub. Boston Universiteti İqtisadiyyat Bölməsindən məzun olub. Bahçeşehir Universitetində qlobal əlaqələr üzrə magistr dərəcəsi alıb.

Birləşmiş Ştatlarda özəl sahədə baş məsləhətçi vəzifələrində çalışıb. Dubayda (BƏƏ) neft sahəsində menecer olaraq çalışıb. Xarici İqtisadi Əlaqələr Şurasının (DEİK) üzvü, Xarici İqtisadi Əlaqələr Şurasının (DEİK) — ABŞ-Karib hövzəsi İş Şurasının vitse-prezidenti, Qvatemalanın İstanbulda Fəxri Konsulu və Dünya Konsullar Assosiasiyasının Qəyyumlar Şurasının üzvüdür. İYİ Partiyada sədrin müşaviri və İYİ Partiya Vaşinqton təmsilçisi olub.

2023-cü ildə İYİ Partiyanın namizədi olaraq Adana ilindən Türkiyə Böyük Millət Məclisinin 28-ci çağırışının deputatı seçilib. TBMM Xarici İşlər Komissiyasının üzvü vəzifəsində təmsil olunub.

15 may 2024-cü il tarixində İYİ Partiyadan istefa vermişdir.

İngiliscə və fransızca bilir.

## İstinadlar
Turan Yaldır

**Turan Yaldır** () — iş adamı və siyasətçi; Türkiyə Böyük Millət Məclisinin 25 və 28-ci çağırışının deputatı.

## Həyatı
Turan Yaldır 1984-cü ildə Aksaray ilinin Yeşilova ilçəsində anadan olub. İbtidai, orta və lisey təhsilini Aksarayda alıb. Aksaray Universiteti İctimaiyyətlə əlaqələr Bölməsindən məzun olub.

Kənd təsərrüfatı, heyvandarlıq, inşaat və enerji sahələrində çalışıb.

İyun 2015-ci ildə MHP namizədi olaraq Aksaray ilindən Türkiyə Böyük Millət Məclisinin 25-ci çağırışının deputatı seçilib. MHP İdarə Heyətinin üzvü olub. 2016-cı ildən MHP-dən istefa verib.

2023-cü ildə İYİ Partiyanın namizədi olaraq Aksaray ilindən Türkiyə Böyük Millət Məclisinin 28-ci çağırışının deputatı seçilib. TBMM Kənd Təsərrüfatı, Meşə və Kənd Məsələləri Komissiyasının üzvü vəzifəsində təmsil olunub.

Evli və 3 uşaq atasıdır.

## İstinadlar
Yavuz Aydın

**Yavuz Aydın** () — iş adamı və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Yavuz Aydın 1972-ci ildə Trabzon ilində anadan olub. İbtidai, orta və lisey təhsilini Trabzon ilində alıb. Trabzon ilində Ticarət Peşə Liseyini bitirib. Lissabonda NOVA Universiteti Hüquq Bölməsindən məzun olub.

Səhiyyə, turizm və inşaat sahəsində çalışıb, təsisçi, tərəfdaş və menecer olub. Trabzon İş Adamları Dərnəyinin (TİAB) üzvü, Beşidüzü Mədəniyyət və Yardımlaşma Dərnəyinin (BEŞİK-DER) üzvü, Səhiyyə İşəgötürənləri Dərnəyinin (SEİS) üzvü, Beşidüzü İdman Klubunun İdarə Heyətinin üzvü və İdarə Heyətinin sədri vəzifələrində çalışıb.

2023-cü ildə İYİ Partiyanın namizədi olaraq Trabzon ilindən Türkiyə Böyük Millət Məclisinin 28-ci çağırışının deputatı seçilib. TBMM İctimai İşlər, Rayonlaşdırma, Nəqliyyat və Turizm Komissiyasının üzvü vəzifəsində təmsil olunub.

Evli və 3 uşaq atasıdır.

## İstinadlar
Selcan Hamşıoğlu

**Selcan Hamşıoğlu** () — jurnalist və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Selcan Hamşıoğlu 1978-ci ildə Təkirdağ ilində anadan olub. İstanbul Universiteti Ədəbiyyat Bölməsindən məzun olub.

*Kanal 59* və *Radyo 59*da müxbir olaraq çalışıb. *Kurultay*, *Ortadoğu* və *Yeniçağ* qəzetlərində məqalələri dərc olunub.

2023-cü ildə İYİ Partiyanın namizədi olaraq Təkirdağ ilindən Türkiyə Böyük Millət Məclisinin 28-ci çağırışının deputatı seçilib. TBMM Rəqəmsal Media Komissiyasının üzvü vəzifəsində təmsil olunub.

İngiliscə və italyanca bilir. Evli və 1 uşaq anasıdır.

## İstinadlar
Mehmet Mustafa Gürban

**Mehmet Mustafa Gürban** () — iş adamı və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Mehmet Mustafa Gürban 1979-cu ildə Qaziantep ilində anadan olub. İstanbul Universiteti Fənn Bölməsindən məzun olub. Konya Qida və Kənd Təsərrüfatı Universiteti Sosial Elmlər Bölməsində magistr dərəcəsi alıb.

2023-cü ildə İYİ Partiyanın namizədi olaraq Qaziantep ilindən Türkiyə Böyük Millət Məclisinin 28-ci çağırışının deputatı seçilib. TBMM İnsan Hüquqları Araşdırma Komissiyasının üzvü və TBMM Plan və Büdcə Komissiyasının üzvü vəzifəsində təmsil olunub.

İngiliscə bilir. Evli və 2 uşaq atasıdır.

## İstinadlar
Salix macrocarpa

*  — Salix phylicifolia bitki növünün sinonimi.
*  — Salix glauca var. glauca bitki yarımnövünün sinonimi.
*  — Salix geyeriana bitki növünün sinonimi.
Yüksəl Səlcuq Türkoğlu

**Yüksəl Səlcuq Türkoğlu** () — müəllim və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Yüksəl Səlcuq Türkoğlu 1971-ci ildə Kayseri ilində anadan olub. İbtidai, orta və lisey təhsilini Kayseridə alıb. 1994-cü ildə Bursa Uludağ Universiteti İqtisadiyyat və İdarəetmə Bölməsindən məzun olub. Kocaeli Universiteti Təhsil Bölməsindən təhsilin idarə edilməsi və təftişin planlaşdırılması üzrə magistr dərəcəsi alıb.

Batmanda və Bursada müəllim olaraq çalışıb. Təhsil və Elm İşçiləri İttifaqının (EĞİTİM SEN) şöbə müdiri və il sədri olub. 2020-2023-cü illərdə İYİ Partiyanın Bursa il sədri vəzifəsində təmsil olunub.

2023-cü ildə İYİ Partiyanın namizədi olaraq Bursa ilindən Türkiyə Böyük Millət Məclisinin 28-ci çağırışının deputatı seçilib. TBMM İnsan Hüquqları Araşdırma Komissiyasının üzvü vəzifəsində təmsil olunub.

Evli və 4 uşaq atasıdır.

## İstinadlar
Ərsin Bəyaz

**Ersin Beyaz** () — memar və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Ersin Beyaz 1977-ci ildə Gümüşhane ilinin Şiran ilçəsində anadan olub. İbtidai, orta və lisey təhsilini İstanbulda alıb. Haliç Universiteti Mühəndislər Bölməsindən məzun olub.

İnşaat sahəsində fəaliyyət göstərən ailə müəssisəsində İdarə Heyətinin üzvü olub. Mühəndis və Memarlar Palataları İttifaqının (TMMOB) Daxili Memarlar Palatasının üzvü, Gümüşhane Mühəndislər və Memarlar Platformasının üzvü, Gümüşhane Sənayeçi və İş Adamları Dərnəyinin üzvü, Beyazlar Təhsilə Yardım və Tərəqqi Vəqfi İdarə Heyətinin üzvü olub.

2017-ci ildə İYİ Partiyanın İstanbul il şöbəsinin qurucu sədri olub. 2018-ci ildə İYİ Partiya sədrinin baş müşaviri, 2019-2020-ci illərdə isə İYİ Partiya İdarə Heyətinin üzvü vəzifələrində çalışıb.

2023-cü ildə İYİ Partiyanın namizədi olaraq İstanbul ilindən Türkiyə Böyük Millət Məclisinin 28-ci çağırışının deputatı seçilib. TBMM İctimai İşlər, Rayonlaşdırma, Nəqliyyat və Turizm Komissiyasının üzvü vəzifəsində təmsil olunub.

Evli və 3 uşaq atasıdır.

## İstinadlar
Seyithan İzsiz

**Seyithan İzsiz** () — iş adamı və siyasətçi; Türkiyə Böyük Millət Məclisinin XXVIII çağırışının müstəqil deputatı.

## Həyatı
Seyithan İzsiz 1976-cı ildə Van ilinin Çatağ ilçəsində anadan olub. İstanbul Universiteti İqtisadiyyat və İdarəetmə Bölməsindən məzun olub. İstanbul Gelişim Universitetində siyasi elmlər üzrə magistr dərəcəsi alıb.

Uzun illər iş adamı olaraq çalışıb. Van Federasiyasının prezidenti, Bəylikdüzüdə Könüllülər Vəqfinin qurucu prezidenti və İstanbul Şərqi — Cənub-Şərqi Üst Çatı Platformasının qurucu üzvü olub. Həmçinin İstanbul Ticarət Palatasının Şura üzvü və Komitə sədrinin müavini vəzifələrində çalışıb.

Siyasi fəaliyyəti ərzində AK Partiya və İYİ Partiyanın üzvü olub. 2014-cü ildə İstanbul BB Məclis üzvü seçilib.

2023-cü ildə İYİ Partiyanın namizədi olaraq İstanbul ilindən Türkiyə Böyük Millət Məclisinin 28-ci çağırışının deputatı seçilib. TBMM Ətraf mühit Komissiyasının üzvü vəzifəsində təmsil olunub.

Kürdcə və ingiliscə bilir. Evli və 3 uşaq atasıdır.

14 iyun 2024-cü ildə İYİ Partiyadan istefa vermişdir. 14 avqust 2024-cü ildə keçirilən Ədalət və İnkişaf Partiyasının 23-cü ildönümü tədbirində partiya sıralarına qoşulmuş, partiya nişanı Rəcəb Tayyib Ərdoğan tərəfindən taxılmışdır. İzsiz bu hadisəni: "Yuvama təkrar geri dönürəm" — deyərək şərh etmişdir.

## İstinadlar
Aykut Kaya

**Aykut Kaya** () — iş adamı və siyasətçi; Türkiyə Böyük Millət Məclisinin 28-ci çağırışının deputatı.

## Həyatı
Aykut Kaya 1978-ci ildə Kayseri ilində anadan olub. İbtidai və orta təhsilini Antalyada alıb. Anadolu Universiteti Biznesin idarə edilməsi Bölməsindən məzun olub. Birləşmiş Ştatların Boldiun-Uolles Universitetində beynəlxalq biznes üzrə magistr dərəcəsi alıb.

Daxildə və xaricdə irimiqyaslı inşaat layihələri aparan özəl müəssisədə baş meneceri vəzifəsində çalışıb. 2016-cı ildə təsisçisi olduğu xarici tərəfdaş müəssisəsində vitse-prezident və İdarə Şurasının sədri vəzifələrində çalışıb. Xarici İqtisadi Əlaqələr Şurasının (DEİK) Estoniya ilə İş Şurasının sədri, Norveç ilə İş Şurasının sədr müavini, İrlandiya ilə İş Şurasının sədr müavini, Slovakiya ilə iş Şurasının İdarə Heyətinin üzvü, Səudiyyə Ərəbistanı ilə İş Şurasının isə üzvüdür.

2023-cü ildə İYİ Partiyanın namizədi olaraq Antalya ilindən Türkiyə Böyük Millət Məclisinin 28-ci çağırışının deputatı seçilib. TBMM İctimai Təsərrüfat Müəssisələri Komissiyasının üzvü vəzifəsində təmsil olunub.

ingiliscə və almanca bilir. Evli və 2 uşaq atasıdır.

## İstinadlar
Ustaşlar

**Ustaşlar** ( — üsyançı, qiyamçı) — 1929–1945-ci illər arasında bir təşkilat kimi fəaliyyət göstərən, rəsmi olaraq **Ustaş – Xorvat İnqilabi Hərəkatı** () kimi tanınan xorvat faşist, ultranasionalist, etnonasionalist, klerikal təşkilat. Onun üzvləri 1934-cü ildə Yuqoslaviya kralı I Aleksandrın öldürülməsinə köməklik göstərmiş və Müstəqil Xorvatiya dövlətində holokost törədərək yüz minlərlə serb, yəhudi, qaraçı, həmçinin Bosniyalı müsəlmanları və Yuqoslaviyada İkinci Dünya müharibəsi zamanı xorvat siyasi dissidentlərini qətlə yetirmişdilər.

Hərəkatın ideologiyası faşizm, Roma katolikliyi və Xorvat ultramillətçiliyinin qarışığı idi. Ustaşlar Drina çayını əhatə edən və Belqrad sərhəddinə qədər uzanan Böyük Xorvatiyanın yaradılmasını dəstəkləyirdilər. Hərəkat irqi cəhətdən "təmiz" Xorvatiyanı müdafiə etmiş və nasist irqi nəzəriyyəsi, antifaşist və ya dissident xorvatlar və boşnakların təqibi yolu ilə ustaşlar anti-serb əhval-ruhiyyəsinə görə serblərə, yəhudilərə və qaraçılara qarşı soyqırımı təbliğ etmişdilər. Ustaşlar bosniyalılara " müsəlman xorvatlar " kimi baxırdı və nəticədə bosniyalılar irqinə görə təqib olunmurdular. Ustaşlar xorvatların dini kimi Roma katolikliyini və İslamı müdafiə etmiş və serblərin əsas dini olan pravoslav xristianlığının əleyhinə olmuşdular. Roma katolikliyi Xorvat millətçiliyi ilə eyniləşdirilmiş, Bosniya və Herseqovinada böyük izləyicisi olan İslam isə ustaşlar tərəfindən "Xorvatların qanını doğru tutan" din kimi təriflənmişdi. 

Ustaş müstəqil Xorvatiya dövləti yaratmağa çalışan millətçi bir təşkilat kimi yaradılmışdır. İkinci Dünya müharibəsindən əvvəl terror təşkilatı kimi fəaliyyət göstərib. 1941-ci ilin aprelində ustaşlar Faşist İtaliyası və Nasist Almaniyası tərəfindən qurulan kvazi-protektorat kukla dövlət olan Müstəqil Xorvatiya dövləti kimi Ox dövlətləri tərəfindən işğal edilmiş Yuqoslaviyanın bir hissəsini idarə etmək üçün təyin olunduqda hakimiyyətə gəlmişdilər

Ustaş rejimi hərbi cəhətdən zəif idi və xorvatlar arasında ümumi dəstəyə malik deyildi, əhali arasında əhəmiyyətli dəstək əldə etmək üçün mübarizə aparırdı. Buna görə də terror onların "etnik cəhətdən fərqli olan" əhalini idarə etmək vasitəsi idi. Ustaş rejimi əvvəlcə dünya müharibələri arası dövrdə serblərin rəhbərlik etdiyi Yuqoslaviya tərəfindən sıxışdırılmış hiss edən xorvat əhalisinin bəzi hissələri tərəfindən dəstəklənirdi, lakin onların qəddar siyasəti bir çox adi xorvatı tez bir zamanda özgələşdirdi və nəticədə onların əldə etdikləri dəstəyi itirdi.

Almaniyanın təslim olması, Avropada İkinci Dünya müharibəsinin başa çatması və 1945-ci ildə sosialist Yuqoslaviyasının qurulması ilə ustaş hərəkatı və onların dövləti tamamilə dağıldı. Sonradan ölkədən qaçan ustaş milislərinin və Xorvat Daxili Mühafizəsinin bir çox üzvü müharibə əsirləri kimi götürüldü və Bleiburq repatriasiyası zamanı deportasiyalara və edamlara məruz qaldı.

## İstinadlar
Lukas Blek

**Lukas York Blak** (  ) — Forsaj 3: Tokyo Drifti filmindəki Şon Bosvel rolu ilə tanınan Amerika kinoaktyorudur.

## Biyoqrafiyası

Blak 29 noyabr 1982-ci ildə Alabama ştatının Dekatur şəhərində baptist ofisinin işçisi Gillespi və muzey işçisi Larri Blekin oğlu olaraq anadan olmuşdur. Lukas üç uşağın ən kiçiyi olmuşdur.  O, Alabama ştatının Spik şəhərində böyümüş və 2001-ci ildə orta məktəbi başa vurmuşdur.

## Şəxsi həyatı
2010-cu ildən Lukas, vəkil Maggie O'Brien ilə evlənmişdir. Bu nigahdan onların üç övladı dünyaya gəlmişdir.

Lukas boş vaxtlarında idmanla məşğul olmağı, basketbol, futbol və ya qolf oynamağı xoşlayır.
## İstinadlar
Dekeyter (Alabama)

**Dekeyter**, ABŞ-ın Alabama ştatının Morgan və Limestone qraflığında yerləşən şəhərdir. 2010-cu ildəki əhalinin siyahıyaalınmasına əsasən şəhərin əhalisi 55,683 nəfər təşkil edir.

## İstinadlar
Morqan (dairə, Alabama)

**Morqan dairəsi** və ya **Morgan qraflığı,** Amerika Birləşmiş Ştatlarının Alabama ştatında yerləşən bir qraflıqdır. ABŞ-də əhalinin 2020-ci ildəki siyahıyaalınmasına görə dairənin əhalisi 123,421 nəfər təşkil edir. Dairənin mərkəzi Dekatur şəhəridir.
## İstinadlar
Avetik Bağdasaryan

**Avetik Bağdasaryan** (; ), daha çox **Oxucu Tiqranakertsi** (; daha az – **Amdetsi**, ) — XVII–XVIII əsrlərdə yaşamış erməni alimi, tarixçisi və səyyahı. O, müxtəlif sahələrdə – astronomiya, təqvimşünaslıq, riyaziyyat, tarixşünaslıq, musiqişünaslıq üzrə elmi irs ərsəyə gətirmişdir. Onun əsərləri riyazi fənlər üzrə dövrün erməni elmi məktəbinin vəziyyətini təmsil edir.

## İstinadlar

## Əlavə ədəbiyyat

* 
* 
* 
* 
* 
*
Atens (Alabama)

**Atens** — Amerika Birləşmiş Ştatlarının Alabama ştatının
Limestone dairəsində yerləşən şəhərdir. ABŞ-də əhalinin 2010-cu ildəki siyahıyaalınmasının statistik nəticələrinə əsasən şəhərin əhalisinin sayı 21,897 nəfər təşkil edir.

## İstinadlar